รายการระหว่างกัน 

ในปี 2554 มีรายการที่เกี่ยวโยงกันเกิดขึ้นกับบริษัท เอ็น.เอส.บี. จำกัด บริษัท ตรงสิน จำกัด และ บมจ. เอเชียโฮเต็ลและบริษัทย่อย ดังมีรายละเอียดดังนี้

10.1 บริษัท เอ็น.เอส.บี. จำกัด

10.1.1 รายละเอียดรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท เอ็น.เอส.บี. จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ถือหุ้นเกินร้อยละ 10

(3) ประเภทธุรกิจ : พัฒนาอสังหาริมทรัพย์

+-----------------------------+----------------------------------+----+
| (4) ผู้ถือหุ้นรายใหญ่ (% การถือหุ้น) | บ                                | %  |
| : :                         | ริษัท เอ็น.เอส.อัลลายแอนซ์ จำกัด 37.50 |    |
|                             |                                  | %  |
|                             | บริษัท พกกิม จำกัด 62.50             |    |
+-----------------------------+----------------------------------+----+

รายการที่เกี่ยวโยงกันระหว่างบริษัทฯกับ บริษัท เอ็น.เอส.บี. จำกัด มีลักษณะและมูลค่า ในปี 2554 และ 2553 ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31 ธันวาคม 2554

10.1.2 เหตุผล นโยบาย และแนวโน้ม

บริษัทฯ ได้ทำรายการที่เกี่ยวโยงกันกับบริษัท เอ็น.เอส.บี. จำกัด เพราะว่า เมื่อวันที่ 15
เมษายน 2537 บริษัทฯ ได้ทำนิติกรรมว่าจ้างให้บริษัท เอ็น.เอส.บี. จำกัด
ก่อสร้างอาคารสำนักงานของบริษัทฯ บนที่ดินที่บริษัทฯ เป็นเจ้าของกรรมสิทธิ์
ทั้งนี้โดยได้รับความเห็นชอบจากกรมการประกันภัยซึ่งมีข้อตกลงดังนี้

1.  บริษัท เอ็น.เอส.บี. จำกัด มีสิทธิใช้ประโยชน์และให้เช่าพื้นที่อาคารนับแต่วันที่ 1 ธันวาคม

2537 ถึงวันที่ 30 พฤศจิกายน 2557 โดยมีสิทธิเก็บค่าเช่าหรือค่าตอบแทนใดๆ ได้เอง
แต่เมื่อครบกำหนดอายุดังกล่าวแล้วบริษัท เอ็น.เอส.บี. จำกัด
จะต้องส่งมอบพื้นที่อาคารคืนให้บริษัทฯ

2.  บริษัทฯ ได้สิทธิใช้ประโยชน์ในพื้นที่รวม 5,058 ตารางเมตร และอาคารจอดรถ 1,275
    ตาราง

เมตร ของอาคารนำสินประกันภัย รวมเนื้อที่ 6,333 ตารางเมตร โดยไม่ต้องเสียค่าเช่า
แต่จะเสียเฉพาะค่า

บริการ โดยจ่ายค่าบริการให้แก่บริษัท เอ็น.เอส.บี. จำกัด สำหรับพื้นที่ 5,058 ตารางเมตร
ตั้งแต่วันที่ 1

ธันวาคม 2552 ถึง 30 พฤศจิกายน 2555 ตามที่ได้รับอนุมัติจากที่ประชุมคณะกรรมการในวันที่ 24

พฤศจิกายน 2552 ในอัตรา 265 บาทต่อตารางเมตรต่อเดือน

ต่อมาบริษัทฯ เช่าพื้นที่อาคารเพิ่มเติมตามปริมาณธุรกิจที่ขยายตัว โดยทำสัญญาเช่าพื้นที่อาคาร 628
ตารางเมตร ตั้งแต่วันที่ 1 กุมภาพันธ์ 2552 ถึง 31 มกราคม 2555
ซึ่งค่าเช่าและค่าบริการตามที่ได้รับอนุมัติจากที่ประชุมคณะกรรมการในวันที่ 24 มีนาคม 2552
มีอัตราเท่ากับ 380 บาทต่อตารางเมตรต่อเดือน

ในปี 2554 ลิฟท์โดยสารในอาคารนำสินประกันภัย ถูกใช้งานมานาน 16 ปี มีประสิทธิภาพด้อยลง
บริษัท เอ็น.เอส.บี. จำกัด ได้เสนอว่าจะติดตั้งลิฟท์ใหม่จำนวน 4 ตัว
ซึ่งจะทำให้อาคารมีลิฟท์ใหม่ใช้งานในเวลาที่ บริษัทฯ รับโอนอาคารจากบริษัท เอ็น.เอส.บี.จำกัด
ในปี 2557 แต่ขอให้บริษัทฯ ปรับอัตราค่าเช่า/บริการ สำหรับสัญญาเช่า/บริการฉบับใหม่
เมื่อสัญญาเช่า/บริการฉบับปัจจุบันสิ้นสุดลง ให้เพิ่มขึ้นในอัตราร้อยละ 15
ซึ่งที่ประชุมคณะกรรมการในวันที่ 24 สิงหาคม 2554 พิจารณาเห็นว่าบริษัทฯ
จะได้ลิฟท์ใหม่เมื่อรับโอนอาคาร ซึ่งจะใช้งานได้อีกหลายปี
จึงได้อนุมัติให้ดำเนินการตามข้อเสนอของบริษัท เอ็น.เอส.บี.จำกัด

อนึ่ง บริษัทฯ มีสัญญาผูกพันในการใช้พื้นที่อาคารภายใต้ข้อตกลงระยะยาวที่ทำไว้กับบริษัท
เอ็น.เอส.บี. จำกัด หากมีความจำเป็นต้องขยายงาน ก็อาจจะต้องเช่าพื้นที่เพิ่มเติม
โดยจะต้องปฏิบัติตามข้อ กำหนดของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

10.2 บริษัท ตรงสิน จำกัด

10.2.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท ตรงสิน จำกัด

(2) ลักษณะความสัมพันธ์ : เป็นบริษัทย่อยของนิติบุคคลที่ถือหุ้นในบริษัทฯ เกิน

ร้อยละ 10

  (3) ประเภทธุรกิจ : นายหน้าประกันภัย

(4) ผู้ถือหุ้นรายใหญ่ (% การถือหุ้น) : บริษัท เอ็น.เอส.บี. จำกัด 95.20%

(5) รายการที่เกี่ยวโยงกันระหว่างบริษัทฯ กับ บริษัท ตรงสิน จำกัด มีลักษณะและมูลค่า ในปี
    2554 และ 2553 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2554

10.2.2 เหตุผล นโยบาย และแนวโน้ม

สาเหตุที่บริษัทฯได้ทำธุรกรรมกับ บริษัท ตรงสิน จำกัด เพราะเคยทำธุรกิจกับบริษัท ตรงสิน จำกัด
มาเป็นเวลานาน และยังไม่เคยมีปัญหาที่มีนัยสำคัญ

บริษัทฯ มีนโยบายให้นายหน้าทุกรายทำธุรกิจกับบริษัทฯ เสมอภาคกัน
โดยอัตราค่าบำเหน็จในการทำธุรกรรมกับ บริษัท ตรงสิน จำกัด
เป็นอัตราที่ไม่แตกต่างจากนายหน้ารายอื่น
ซึ่งไม่เกินอัตราที่กำหนดโดยคณะกรรมการกำกับและส่งเสริมการประกอบธุรกิจประกันภัย

10.3 บมจ. เอเชียโฮเต็ล และบริษัทย่อย

10.3.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บมจ. เอเชียโฮเต็ล และบริษัทย่อย

(2) ลักษณะความสัมพันธ์ : ประธานกรรมการและกรรมการผู้อำนวยการของ

บมจ.เอเชียโฮเต็ล มีฐานะเป็นประธานกรรมการของ

บริษัทฯ ด้วย

(3) ประเภทธุรกิจ : ธุรกิจโรงแรม

(4) ผู้ถือหุ้นรายใหญ่ (% การถือหุ้น) : บริษัท เอ.บี.เค. เอ็นเตอร์ไพรส์ จำกัด 46.33%

นางพรพรรณ ตันอริยกุล 10.42%

ธนาคาร กรุงเทพ จำกัด (มหาชน) 5.63%

(5) รายการที่เกี่ยวโยงกันระหว่างบริษัทฯ กับ บมจ. เอเชียโฮเต็ล
    และบริษัทย่อยมีลักษณะและมูลค่าในปี 2554 และ 2553
    ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31
    ธันวาคม 2554

10.3.2 เหตุผล นโยบาย และแนวโน้ม

รายการค้าที่เกิดขึ้นเกิดจากการทำธุรกิจตามปกติ สาเหตุที่บริษัทฯได้ทำธุรกรรมกับ บมจ.
เอเชียโฮเต็ล และบริษัทย่อย เพราะเคยทำธุรกิจกับ บมจ. เอเชียโฮเต็ล
และบริษัทย่อยมาเป็นเวลานาน

การอนุมัติธุรกรรมกับ บมจ. เอเชียโฮเต็ล และบริษัทย่อยเป็นไปตามขั้นตอนในการทำธุรกิจตาม
ปกติ
อัตราค่าเบี้ยประกันภัยเป็นไปตามพิกัดอัตราเบี้ยประกันภัยที่ได้รับความเห็นชอบโดยคณะกรรมการกำกับและส่งเสริมการประกอบธุรกิจประกันภัย

ความเห็นเรื่องคณะกรรมการตรวจสอบเกี่ยวกับบุคคลที่มีผลประโยชน์ร่วมกันและรายการที่เกี่ยวโยงกัน

ข้าพเจ้า นายสันต์ โชติพฤกษ์ นายนภดล พุฒรังษี และ นายยงยุทธ ผู้สันติ
คณะกรรมการตรวจสอบของบริษัท นำสินประกันภัย จำกัด (มหาชน)
ได้ตรวจสอบรายการที่เกี่ยวโยงกันระหว่างบริษัทฯ
กับบุคคลที่มีผลประโยชน์ร่วมกันตามที่ปรากฏในแบบแสดงรายการข้อมูลประจำปี 2554 (แบบ 56-1)
และรายงานประจำปี 2554 (แบบ 56-2) แล้วมีความเห็นว่ารายการที่เกี่ยวโยงกันข้างต้นนี้
บางกรณีเกิดจากการใช้ประโยชน์บนพื้นที่ของอาคารที่คิดอัตราค่าตอบแทนตามขนาดของพื้นที่ที่ใช้ประโยชน์
ถือได้ว่าเป็นรายการที่เกี่ยวโยงกันประเภทการเช่าหรือให้เช่าอสังหาริมทรัพย์ที่จำเป็นต้องใช้สำหรับประกอบธุรกิจ
ส่วนธุรกรรมอื่นเป็นรายการค้าในการดำเนินธุรกิจที่ปกติ
และเป็นไปตามเงื่อนไขการค้าโดยทั่วไปของบริษัทฯ พร้อมกับมีการกำหนดราคายุติธรรม
หรือค่าตอบแทนตามราคาตลาดทั่วไป